Pasiūlymas Europos parlamento ir Tarybos sprendimas dėl ES solidarumo fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą /* KOM/2007/0149 galutinis */





[pic] | EUROPOS BENDRIJŲ KOMISIJA | Briuselis, 28.3.2007 KOM(2007) 149 galutinis Pasiūlymas EUROPOS PARLAMENTO IR TARYBOS SPRENDIMAS dėl ES solidarumo fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą (pateiktas Komisijos) AIŠKINAMASIS MEMORANDUMAS 2006 m. gegužės 17 d. tarpinstituciniame susitarime[1] numatyta galimybė mobilizuoti Europos Sąjungos solidarumo fondo lėšas taikant lankstumo mechanizmą, neviršijant maksimalios metinės 1 mlrd. EUR ribos, viršijant atitinkamose finansinės perspektyvos išlaidų kategorijose nurodytas ribas. Fondo lėšų teikimo sąlygos išsamiai išdėstytos Tarybos reglamente (EB) Nr. 2012/2002[2]. Remiantis Vengrijos ir Graikijos, kurios nukentėjo nuo didelių potvynių 2006 m. kovo–balandžio mėn., pateiktomis paraiškomis pagalbai iš Fondo gauti, padaryta žala iš viso siekia: (EUR) Tiesioginė žala | Siūloma pagalba | Vengrijoje: 2006 m. balandžio mėn. potvyniai | 519 096 784 | 15 063 587 | Graikijoje: 2006 m. kovo mėn. potvyniai | 372 261 099 | 9 306 527 | Iš viso: | 891 357 883 | 24 370 114 | Atsižvelgdama į šias išnagrinėtas paraiškas[3], didžiausią įmanomą iš Fondo skiriamą dotaciją, taip pat asignavimų perskirstymo išlaidų kategorijoje mastą, dėl kurio reikia numatyti papildomas išlaidas, Komisija siūlo iš Europos Sąjungos solidarumo fondo mobilizuoti bendrą 24 370 114 EUR sumą, paskirtiną pagal finansinės perspektyvos 1a išlaidų kategoriją. Komisija pateiks taisomąjį biudžetą (TB), kad į 2007 m. biudžetą būtų įtraukti specialieji įsipareigojimų ir mokėjimų asignavimai, suskirstyti pagal pagalbą gaunančias šalis, kaip nurodyta 2006 m. gegužės 17 d. tarpinstitucinio susitarimo 26 punkte. Pasiūlymas EUROPOS PARLAMENTO IR TARYBOS SPRENDIMAS dėl ES solidarumo fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą EUROPOS PARLAMENTAS IR EUROPOS SĄJUNGOS TARYBA, atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo[4], ypač į jo 26 punktą, atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą[5], atsižvelgdami į Komisijos pasiūlymą,[6] kadangi: (1) Europos Sąjunga įsteigė Europos Sąjungos solidarumo fondą (toliau – Fondas), parodydama solidarumą su stichinių nelaimių ištiktų regionų gyventojais. (2) 2006 m. gegužės 17 d. tarpinstituciniame susitarime numatyta galimybė mobilizuoti Fondo lėšas neviršijant maksimalios metinės 1 mlrd. EUR ribos. (3) Reglamente (EB) Nr. 2012/2002 numatytos nuostatos, kuriomis remiantis Fondo lėšas galima mobilizuoti. (4) Vengrija ir Graikija dėl potvynio sukeltų dviejų nelaimių pateikė paraiškas mobilizuoti Fondo lėšas, NUSPRENDĖ: 1 straipsnis Europos Sąjungos 2007 finansinių metų bendrajame biudžete iš Europos Sąjungos solidarumo fondo skiriama 24 370 114 EUR įsipareigojimų ir mokėjimų asignavimų suma. 2 straipsnis Šis sprendimas skelbiamas Europos Sąjungos oficialiajame leidinyje . Priimta Briuselyje, Europos Parlamento vardu Tarybos vardu Pirmininkas Pirmininkas [1] OL C 139, 2006 6 14, p. 1. [2] OL L 311, 2002 11 14, p. 3. [3] Pranešimas Komisijai dėl Vengrijos pateiktos paraiškos mobilizuoti Europos Sąjungos solidarumo fondo lėšas dėl 2006 m. balandžio mėn. didelių potvynių ir Pranešimas Komisijai dėl Graikijos pateiktos paraiškos mobilizuoti Europos Sąjungos solidarumo fondo lėšas dėl 2006 m. kovo mėn. didelių potvynių, išdėstantys Komisijos atliktą paraiškų analizę. [4] OL C 139, 2006 6 14, p. 1. [5] OL L 311, 2002 11 14, p. 3. [6] OL C […], […], p. […].